Hallituspuolueet ovat yksissä tuumin esityksen takana.

Työministeri Jari Lindström (sin) myönsi eduskunnalle, että työttömyysturvalain aktiivimallissa on kyse työttömien pakottamisesta. Hän kuitenkin kiisti, että se syyllistäisi työttömiä.

Lindström korosti kaikkien kolmen hallituspuolueen olevan yksissä tuumin esityksen takana.

Eduskunta käsittelee parhaillaan työttömyysturvalain muutosta. Oppositiosta on vedottu Lindströmiin useaan otteeseen, että hän vetäisi esityksen pois.

Mikäli eduskunta hyväksyy ehdotuksen, työttömät menettäisivät osan tuistaan, jos he eivät tee pätkätöitä tai osallistu te-toimiston järjestämiin työllistymistä edistäviin palveluihin.